Συντεταγμένες: 45°57′18″N 13°38′6″E﻿ / ﻿45.95500°N 13.63500°E﻿ / 45.95500; 13.63500

Η **Πιάτσα ντέλλα Τρανσαλπίνα** (ιταλικά: *Piazza della Transalpina*, σλοβενικά: *Evropski Trg*) είναι πλατεία ανάμεσα στην ιταλική πόλη της Γκορίτσια και τη Νόβα Γκόριτσα της Σλοβενίας. Από το κέντρο της πλατείας διέρχεται η συνοριακή γραμμή Ιταλίας - Σλοβενίας.

Περιγραφή
---------

Στο κεντρικό τμήμα της πλατείας υπάρχει ένα κυκλικό μωσαϊκό, έργο του Φράνκο Βεκιέτ για τους εορτασμούς της εισόδου των 10 νέων κρατών-μελών στην Ευρωπαϊκή Ένωση το 2004 , το οποίο χωρίζει μία λεπτή γραμμή από μικρά τούβλα, οριοθετώντας τα σύνορα ανάμεσα στις δύο χώρες. Το κτίριο του σιδηροδρομικού σταθμού της Νόβα Γκόριτσα δεσπόζει στη Σλοβένικη πλευρά της πλατείας. Σήμερα, ολόκληρη η πλατεία έχει τροποποιηθεί και αποτελεί έναν ενιαίο δημόσιο χώρο όπου επιτρέπεται η ελεύθερη κυκλοφορία των πεζών.

Ιστορία
-------

Ο σιδηροδρομικός σταθμός της Νόβα Γκόριτσα στην Πιάτσα ντέλλα Τρανσαλπίνα.
Η Πιάτσα ντέλλα Τρανσαλπίνα πήρε το όνομα της από τη σιδηροδρομική γραμμή *«Τρανσαλπίνα»*, η οποία συνδέει την Τεργέστη με τη Γεσένιτσε της Σλοβενίας για να εισέλθει στη συνέχεια, στην Κεντρική Ευρώπη.  Η πλατεία εγκαινιάστηκε από τον αρχιδούκα Φραγκίσκο Φερδινάνδο της Αυστρίας το 1906. 
Μετά τη συνθήκη του Παρισιού, η πλατεία, με την κατασκευή ενός τείχους περίπου 2 μέτρων , χωρίστηκε σε δύο τμήματα ανάμεσα στην Ιταλία και και τη Γιουγκοσλαβία και αποτέλεσε σύμβολο του πολιτικού και ιδεολογικού διαχωρισμού ανάμεσα στη Δυτική και Ανατολική Ευρώπη κατά τη διάρκεια του Ψυχρού Πολέμου. 

Στις 30 Απριλίου 2004, ο πρώην Πρόεδρος της Ευρωπαϊκής Επιτροπής Ρομάνο Πρόντι είχε επιλέξει την πλατεία ως κέντρο των εορτασμών για τη διεύρυνση της Ευρωπαικής Ένωσης. 

Ο Ρομάνο Πρόντι, το 2004 στην Πιάτσα ντέλλα Τρανσαλπίνα.
Μέχρι τις 22 Δεκεμβρίου 2007, η ελεύθερη κυκλοφορία ανάμεσα στις δύο χώρες ήταν δυνατή μόνο διαμέσου της πλατείας διότι στα υπόλοιπα σημεία διέλευσης ήταν απαραίτητα τα ταξιδιωτικά έγγραφα. Με την είσοδο της Σλοβενίας στη Συμφωνία Σένγκεν, οι συνοριακοί έλεγχοι εξαλείφθηκαν και τέθηκε η πρόταση για μία κοινή ονομασία της πλατείας από τις δύο πλευρές. Το όνομα που δόθηκε στην πλατεία από την Ιταλική πλευρά, δε βρήκε συναίνεση από τους Σλοβένους, οι οποίοι πρότειναν το *«Πλατεία της Ενωμένης Ευρώπης»* ως πιο κατάλληλο όνομα.

Παραπομπές
----------

1. ↑  Il cantiere che rifarà il "look" alla piazza della Transalpina a Gorizia, in vista della notte del 30 aprile, quando ci sarà la solenne cerimonia ed i festeggiamenti per l'ingresso della Slovenia nell'Unione europea [*νεκρός σύνδεσμος*]
2. ↑  Nova Gorica, railway station. Αρχειοθετήθηκε 2012-06-05 στο Wayback Machine.
3. ↑  Stazione della Transalpina  Αρχειοθετήθηκε 2013-02-26 στο Wayback Machine.
4. ↑  Un muretto di cemento alto 50 centimetri, sopra una ringhiera verde. Poco più di due metri in tutto, che tagliano piazzale della Transalpina.
5. ↑  «Piazza della Transalpina,turismofvg». Αρχειοθετήθηκε από το πρωτότυπο στις 11 Μαρτίου 2014. Ανακτήθηκε στις 24 Φεβρουαρίου 2013.
6. ↑  «La Transalpina otto anni dopo C'è più dialogo tra le due città». Αρχειοθετήθηκε από το πρωτότυπο στις 5 Ιουνίου 2012. Ανακτήθηκε στις 24 Φεβρουαρίου 2013.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πιάτσα ντέλλα Τρανσαλπίνα** |


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιταλία
* Πύλη:Σλοβενία
 |

 |